CELEX: 22012D0129
Language: lt
Date: 1342137600000
Title: 2012 m. liepos 13 d. EEE jungtinio komiteto sprendimas Nr. 129/2012, kuriuo iš dalies keičiamas EEE susitarimo XIII priedas (Transportas)

8.11.2012   
            
            
               LT
            
            
               Europos Sąjungos oficialusis leidinys
            
            
               L 309/8
            
         EEE JUNGTINIO KOMITETO SPRENDIMAS
   Nr. 129/2012
   2012 m. liepos 13 d.
   kuriuo iš dalies keičiamas EEE susitarimo XIII priedas (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               į EEE susitarimą turi būti įtraukta 2006 m. gegužės 17 d. Europos Parlamento ir Tarybos direktyva 2006/38/EB, iš dalies keičianti Direktyvą 1999/62/EB dėl sunkiasvorių krovininių transporto priemonių apmokestinimo už naudojimąsi tam tikra infrastruktūra (1);
            
         
               (2)
            
            
               todėl EEE susitarimo XIII priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XIII priedo 18a punktas (Europos Parlamento ir Tarybos direktyva 1999/62/EB) iš dalies keičiamas taip:
   
               1.
            
            
               Pridedama ši įtrauka:
               
                           „—
                        
                        
                           
                              32006 L 0038: 2006 m. gegužės 17 d. Europos Parlamento ir Tarybos direktyva 2006/38/EB (OL L 157, 2006 6 9, p. 8).“
                        
                     
         
               2.
            
            
               Pritaikymo tekstas iš dalies keičiamas taip:
               
                           i)
                        
                        
                           d adaptacijos tekstas pakeičiamas taip:
                           
                                       „d)
                                    
                                    
                                       7 straipsnio 4 dalies b punkto pabaiga papildoma taip:
                                       
                                                   „a)
                                                
                                                
                                                   Jei rinkliavų tvarka, taikoma transeuropiniam kelių tinklui pietryčių Norvegijoje, buvo įvesta iki 2012 m. liepos 13 d. EEE jungtinio komiteto sprendimo Nr. 129/2012 (2) įsigaliojimo dienos, nuolaidos ar rinkliavų sumažinimas dažniems naudotojams turi būti suderinti su šios direktyvos 7 straipsnio 4b dalimi ne vėliau kaip 2014 m. gruodžio 31 d.
                                                
                                             
                                                   b)
                                                
                                                
                                                   Kitų Norvegijos sričių transeuropinio kelių tinklo rinkliavų tvarkai gali būti taikomos 2012 m. liepos 13 d. EEE jungtinio komiteto sprendimo Nr. 129/2012 įsigaliojimo dieną galiojusios dabartinio lygio nuolaidos ar rinkliavų sumažinimas dažniems naudotojams, jei tarptautinio sunkiasvorio transporto dalis atitinkamame infrastruktūros tinkle neviršija 30 %.
                                                
                                             Jei rinkliavų tvarka įvesta po 2012 m. liepos 13 d. EEE jungtinio komiteto sprendimo Nr. 129/2012 įsigaliojimo dienos, nuolaidos ar rinkliavų sumažinimas dažniems naudotojams gali viršyti šios direktyvos 7 straipsnio 4 dalies b punkte nustatytą lygį, jei:
                                       
                                                   —
                                                
                                                
                                                   tarptautinio sunkiasvorio transporto dalis atitinkamame infrastruktūros tinkle neviršija 5 %,
                                                
                                             
                                                   —
                                                
                                                
                                                   tokių nuolaidų ar rinkliavų sumažinimo lygis grindžiamas ypatingomis aplinkybėmis, ypač jei atitinkamą infrastruktūros tinklą sudaro tiltai ir (arba) tuneliai, pakeičiantys keltus.“
                                                
                                             
                                 
                     
                           ii)
                        
                        
                           e adaptacijos tekstas išbraukiamas.
                        
                     
         2 straipsnis
   
      Europos Sąjungos oficialiojo leidinio EEE priede skelbtinas Direktyvos 2006/38/EB tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2012 m. liepos 14 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2012 m. liepos 13 d.
      
         
            EEE jungtinio komiteto vardu
         
         
            Pirmininkas
         
         Atle LEIKVOLL
      
   
   
      (1)  OL L 157, 2006 6 9, p. 8.
   
      (2)  OL L 309, 2012 11 8, p. 8.“
   
      (3)  Konstitucinių reikalavimų nenurodyta.